NORAKSTS

|  |  |
| --- | --- |
| 29.09.2022. | Nr.12/24 |

**apbūvēta zemesgabala Krišjāņa Barona ielā 48a, jelgavā**

**ATSAVINĀŠANA**

(ziņo: I.Škutāne)

Saņemts SIA “NOVATORS”, reģistrācijas Nr.41702000314, juridiskā adrese: Viskaļu iela 87-1, Jelgava, LV-3008, turpmāk - Iesniedzēja) iesniegums, kurā lūdz atsavināt Jelgavas valstspilsētas pašvaldībai piederošo zemesgabalu Krišjāņa Barona ielā 48A, Jelgavā, uz kura atrodas Iesniedzējai piederoša būve.

Jelgavas valstspilsētas pašvaldībai piederošs zemesgabals 2341 m2 platībā ar kadastra apzīmējumu 09000040582 Krišjāņa Barona ielā 48A, Jelgavā (turpmāk – Zemesgabals) ir apbūvēts un ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000629550 ar kadastra numuru 09000040594.

Uz Zemesgabala atrodas Iesniedzējai piederošs nekustamais īpašums ar kadastra numuru 09005040028, kas sastāv no būves ar kadastra apzīmējumu 09000040523001, kurš ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000602520.

 Publiskas personas mantas atsavināšanas likuma (turpmāk - Atsavināšanas likums) 4. panta ceturtās daļas 3. punktā noteikts, ka pašvaldības nekustamā īpašuma atsavināšanu var ierosināt zemesgrāmatā ierakstītas būves īpašnieks, ja viņš vēlas nopirkt zemesgabalu, uz kura atrodas būve.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 2022. gada 2. septembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Zemesgabalu un noteica tā tirgus vērtību 35000,00 *euro* (trīsdesmit pieci tūkstoši *euro*, 00 centi).

Valsts zemes dienesta Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 34366,00 *euro* (trīsdesmit četri tūkstoši trīs simti sešdesmit seši *euro*, 00 centi).

Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4. panta](https://likumi.lv/doc.php?id=68490#p4) ceturtās daļas 3. punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 44.1 panta piektā daļa nosaka, ka, pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2022. gada 8. septembrī Jelgavas valstspilsētas pašvaldības īpašuma atsavināšanas komisija noteica Zemesgabala nosacīto cenu 35000,00 *euro* (trīsdesmit pieci tūkstoši *euro*, 00 centi) un nomaksas termiņu – 5 gadus.

Saskaņā ar likuma “Par pašvaldībām” 21. panta pirmās daļas 17. punktu, Atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. pantu, 37. panta pirmās daļas 4. punktu, 44.1 panta piekto daļu, Jelgavas valstspilsētas pašvaldības īpašuma atsavināšanas komisijas 2022. gada 8. septembra lēmumu Nr. 8/3 “Apbūvēta zemesgabala Krišjāņa Barona ielā 48A, Jelgavā atsavināšana” un Iesniedzējas iesniegumu,

**JELGAVAS VALSTSPILSĒTAS DOME NOLEMJ:**

1. Atsavināt Jelgavas valstspilsētas pašvaldībai piederošu apbūvētu zemesgabalu Krišjāņa Barona ielā 48A, Jelgavā (kadastra numurs 09000040594, apzīmējums 09000040582, platība 2341 m2), uz tā esošās būves īpašniecei SIA “NOVATORS”, reģistrācijas Nr.41702000314, juridiskā adrese: Viskaļu iela 87-1, Jelgava, LV-3008, par nosacīto cenu 35000,00 *euro* (trīsdesmit pieci tūkstoši *euro*, 00 centi), nosakot maksimālo nomaksas termiņu – 5 gadus.
2. Jelgavas valstspilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 29. septembrī